32005D0451
L 158/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2005/451/ПВР НА СЪВЕТА
от 13 юни 2005 година
за определяне на датата на прилагане на някои разпоредби на Регламент (ЕО) 871/2004 за въвеждане на някои нови функции в Шенгенската информационна система, включително в борбата с тероризма
СЪВЕТЪТ НА ЕВРОПЕЙСКИЯ СЪЮЗ,
като взе предвид Регламент (ЕО) 871/2004 на Съвета от 29 април 2004 г. относно въвеждането на някои нови функции в Шенгенската информационна система, включително в борбата с тероризма (1) (регламента на Съвета), и по-специално член 2, параграф 2 от него,
като има предвид, че:
(1)
На 24 февруари 2005 г. Съветът прие Решение 2005/211/ПВР относно въвеждането на някои нови функции на Шенгенската информационна система, включително в борбата с тероризма (2).
(2)
Съгласно член 2, параграфи 1, 2 и 3 от това решение, някои от разпоредбите му влизат в сила на датите, определени в него.
(3)
Уместно е идентични разпоредби на регламента на Съвета да се прилагат от същите дати.
(4)
Член 2, параграф 2 от регламента на Съвета определя, че регламентът на Съвета се прилага от дата, която трябва да бъде фиксирана от Съвета, веднага след изпълнението на необходимите предварителни условия, както и че Съветът може да реши да определи различни дати за прилагането на различните разпоредби.
(5)
Предварителните условия, посочени в член 2, параграф 2 от регламента на Съвета са изпълнени по отношение на член 1, параграфи 1, 3, 7 и 8 от него.
(6)
По отношение на Исландия и Норвегия настоящото решение представлява развитие на тези разпоредби на достиженията на правото от Шенген по смисъла на споразумението, сключено от Съвета на Европейския съюз и Република Исландия и Кралство Норвегия относно присъединяването на последните към прилагането и развитието на достиженията на правото от Шенген (3), които попадат в областта, посочена в член 1, буква Ж) от Решение 1999/437/EО на Съвета от 17 май 1999 г. относно определени условия за прилагането на това споразумение (4).
(7)
По отношение на Швейцария настоящото решение представлява развитие на тези разпоредби на достиженията на правото от Шенген по смисъла на споразумението, подписано между Европейския съюз, Европейската общност и Конфедерация Швейцария за присъединяването на Конфедерация Швейцария към прилагането и развитието на достиженията на правото от Шенген (5), които попадат в областта, посочена в член 1, буква Ж) от Решение 1999/437/EО, във връзка с член 4, параграф 1 от решения на Съвета от 25 октомври 2004 г. относно подписването от името на Европейския съюз, за подписването от името на Европейската общност, както и за временното прилагане на някои разпоредби на това споразумение (6),
РЕШИ:
Член 1
1. Член 1, параграфи 1 и 3 от регламента на Съвета се прилага считано от 13 юни 2005 г.
2. Член 1, параграфи 7 и 8 от регламента на Съвета се прилага считано от 11 септември 2005 г.
3. Член 1, параграфи 1, 3, 7 и 8 от регламента на Съвета се прилага по отношение на Исландия и Норвегия, считано от 10 декември 2005 г.
Член 2
Настоящото решение влиза в сила от датата на приемането му. То се публикува в Официален вестник на Европейския съюз.
Съставено в Люксембург на 13 юни 2005 година.